**ΟΔΗΓΙΕΣ & ΣΥΜΒΟΥΛΕΣ ΓΙΑ ΤΗΝ ΕΡΓΑΣΙΑ**

*«ΑΓΡΟΤΟΥΡΙΣΜΟΣ» ΜΑΙΟΣ – ΙΟΥΝΙΟΣ 2024*

Έκταση εργασίας: 4.000 – 5.000 λέξεις.

* Στην περίπτωση που δεν καταφέρετε να βρείτε μία υπάρχουσα αγροτουριστική επιχείρηση, μπορείτε να «δημιουργήσετε» μία δική σας. Αυτό σημαίνει ότι θα παίξετε δύο ρόλους: του ιδιοκτήτη και του ερευνητή που θα συλλέξει πληροφορίες για την επιχείρηση από τον ιδιοκτήτη.

Στο σημείο αυτό ΠΡΟΣΟΧΉ! Μην ωραιοποιήσετε την λειτουργία της επιχείρησης.

Προσπαθήστε να αποδώσετε όσο πιο πραγματικά γίνεται τα προβλήματα και τις αδυναμίες της.

* Αποφύγετε την αναλυτική περιγραφή των χαρακτηριστικών της περιοχής που συμβάλλουν στην ανάδειξη της. Δώστε μεγαλύτερη σημασία στη περιγραφή και λειτουργία της επιχείρησης που επιλέξατε, όπως σας ζητά η εργασία με τα ερωτήματα που διατυπώνει.
* Αναζητήστε ξένη και ελληνική βιβλιογραφία, κυρίως επιστημονικά άρθρα ώστε να αντιληφθείτε τη λογική σειρά γραφής μίας εργασίας, να μάθετε τον τρόπο γραφής της βιβλιογραφίας και γιατί όχι να συμπεριλάβετε τα άρθρα αυτά στη δική σας βιβλιογραφία.
* Αναζητήστε «λέξεις – κλειδιά» στην εργασία σας ώστε να τα αναπτύξετε περισσότερο. π.χ. «φέρουσα τουριστική ικανότητα», «συνεργατική συμπεριφορά», «δράσεις τοπικής και τουριστικής ανάπτυξης, προγράμματα ανάπτυξης» κ.λπ.
* Η δομή της εργασίας θα περιλαμβάνει τα παρακάτω και με αυτή τη σειρά:
1. Περιεχόμενα
2. Περίληψη και στα αγγλικά (μισή σελίδα). Το ίδιο και για την περίληψη στα ελληνικά.
3. Εισαγωγή
4. Ανάπτυξη εργασίας
5. Αποτελέσματα – Συμπεράσματα
6. Βιβλιογραφία
* Θα παρουσιάσετε την εργασία σε power-point σε πλαίσιο χρόνου 10-12 λεπτά.

Για οποιαδήποτε απορία συζητάμε στο αμφιθέατρο και μου στέλνετε μήνυμα.

**ΚΑΛΗ ΕΠΙΤΥΧΙΑ!**